Diari Oficial de la Generalitat Valenciana


Sumari del DOGV 3484, del 29-04-1999 (1999/2986)

Informació pública del projecte d'emissari submarí, a efectes d'al·legacions, així com de l'estudi d'impacte ambiental.
-----------------------------------------------------------------------------------------------------------------------

### Dades del document

Número de DOGV
:   3484

Data del DOGV
:   29-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2986


Organisme emissor
:   Ajuntament de Castelló de la Plana

Tipus de document
:   Anunci

Informació pública del projecte d'emissari submarí, a efectes d'al·legacions, així com de l'estudi d'impacte ambiental. [1999/X2986]
  
L'Ajuntament de Castelló de la Plana, en sessió plenària duta a terme en data 25 de febrer de 1999, adoptà, entre altres, el següent acord:
  
"En data 23 de desembre de 1997, el Plenari de l'Ajuntament acordà d'exposar al públic durant el termini de 30 dies el projecte d'emissari submarí a efectes d'al·legacions, així com l'estudi d'impacte ambiental.
  
L'acord esmentat es va exposar al públic al Diari Oficial de la Generalitat Valenciana núm. 3.211, de 26 de març, al Butlletí Oficial de la Província núm. 11, de 28 de febrer, i a la premsa local, sense que conste a l'expedient cap reclamació.
  
De l'informe emés per l'Enginyer de Camins Municipal, es desprén que el projecte exposat al públic s'ajusta totalment al que va ser aprovat per l'Ajuntament el 27 de novembre de 1992, així com a les determinacions del Pla General d'0rdenació vigent.
  
El projecte esmentat va obtindre la corresponent declaració d'impacte ambiental en data 29 d'octubre de 1992 i en data 8 de febrer de 1999, la Conselleria de Medi Ambient va manifestar que no hi cal formular nova declaració d'impacte ambiental, per la qual cosa pot aprovar-se el projecte.
  
De l'article 81 de la Llei Reguladora de l'Activitat Urbanística, es desprén que tota obra pública exigeix verificar la seua compatibilitat amb l'ordenació urbanística, per la seua part el Pla General d'Ordenació Urbana, en la seua modificació aprovada pel conseller d'Obres Públiques, Urbanisme i Transports l'11 d'abril de 1995, permet d'instal·lar en sòl públic, qualsevol que siga la seua classificació o qualificació, les obres d'infraestructura, sistemes generals i aquelles instal·lacions que hi calen per al funcionament correcte d'aquestes. Per la qual cosa, atès que les obres incloses al projecte d'emissari submarí s'ajusten al planejament, s'escau la seua aprovació.
  
Per tot açò, vist l'article 81 de la Llei Reguladora de l'Activitat Urbanística, l'informe de l'Enginyer de Camins Municipal i de la Cap de Coordinació i Gestió Administrativa d'Urbanisme, a proposta de la Comissió Informativa d'Urbanisme i Obres, s'hi acorda:
  
1) Aprovar definitivament el Projecte d'Emissari Submarí, així com les obres que aquest comporta.
  
2) Donar compte d'aquest acord a la Conselleria d'Obres Públiques, Urbanisme i Transports"
  
Cosa que es fa pública perquè en prengueu coneixement, i alhora s'adverteix que contra l'acte que es publica, qualsevol persona interessada podrà interposar recurs contenciós administratiu, davant la Sala del Contenciós Administratiu del tribunal Superior de Justícia de la Comunitat Valenciana, dins del termini de dos mesos comptats a partir del dia següent a la seua publicació, de conformitat amb el que estableix l'article 52 de la Llei 7/198, de 2 d'abril, Reguladora de les Bases de Règim Local, i als articles 10, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.